text: бәйкен әшімұлы әшімов (10 тамыз 1917, бұрынғы ақмола облысы көкшетау уезі, айыртау болысы шабанбай би ауылы (қазіргі ғабит мүсірепов ауданы) ақпан, 2010, алматы) кеңес одағының саяси, мемлекеттік және қоғам қайраткері. социалистік еңбек ері (1977). әкесі әшімнің ұлы дүниеге келгеннен кейін алты айдан соң көз жұмыпты. анасы сақып ерінің соңында ұлын өсіреді. арғын тайпасының атығай руынан шыққан.. петропавлға келіп фзо-ға түседі. қызылжар ауыл шаруашылығы техникумын (1938) бітірген. сол кездегі қазақ жастары үшін таңсық мамандықты игеруге аңсары ауып, қиырдағы ленинград қаласына бағын сынауға келеді. ленинградтағы зоология және фитопотология институтына түсіп, агроном-ғалым мамандығын (1957) алып шығады. кокп ок жанындағы жоғарғы партия мектебін (1969) бітірген. 1938 41 ж. армия қатарында 1941 42 ж. айыртау ауданы орта мектебінің мұғалімі болды. 1942 45 ж. 2-дүниежүзілік соғысқа қатысты. 1945 61 ж. айыртау, зеренді аудандарында және көкшетау облысы партия комитетінде басшылық қызметтер атқарды. 1961 70 ж. қарағанды, талдықорған облыстарын басқарды. 1970 84 ж. қазақ кср министрлер кеңесінің төрағасы 1984 85 ж. қазақ кср жоғорғы кеңесі төралқасының төрағасы болды. 1985 жылдан дербес зейнеткер. тың жерлерді игеру және қазақстанның ауылдық жерлерінің экономикасын көтеру жұмыстарына белсене араласқан. осы кезеңдерде қазақстанда: қазақ газ өңдеу зауыты ақтау пластмасса зауыты қарағанды бұйымдар зауыты павлодар және шымкент мұнай өңдеу зауыттары қарағанды металлургия комбинатының ақ қаңылтыр шығару цехы екібастұз және ақсу аймақтық электр станциялары қапшағай су электр станциясы жәйрем кен байыту комбинаты, т.б. ірі өнеркәсіп орындары салынды, өндіріс технологиясы жаңартылып, ғылым мен техника 